《寄查韬荒夏重德尹兄弟》
清代·李良年

念君磊落好兄弟，家在龙山黄叶村。久阙寄书秋雁笑，忆曾纵酒雪镫昏。

传闻易改新烽火，耕凿粗安旧筚门。见说耽游闲送日，岁寒丘壑肯相存。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。